**Tuukka Tiensuu** (s. 28. kesäkuuta 1976 Rovaniemi) on suomalainen TV-ohjaaja, -käsikirjoittaja ja -tuottaja. Hänen tunnetuimpia töitään ovat televisiosarjat *Arman ja viimeinen ristiretki,* *Kill Arman*, *Duudsonit* (*The Dudesons*), *Duudsonit Amerikassa* (*The Dudesons in America*) ja *Arman Pohjantähden alla*.

TV-ohjelmat - MoonTV (1999-2003)
--------------------------------

Tiensuu työskenteli alkuperäisellä kaapelikanava MoonTV:lla vuosina 1999–2003, kunnes kanava meni konkurssiin. Hän ohjasi MoonTV:lle lukuisia sarjoja, kuten mm. *Dresscode*, *Never Trust a Hippie*, *Overdose*, *Pornostara*, *Play* ja *Kirjarovio*.

Duudsonit ja The Dudesons (2003-2015)
-------------------------------------

Duudsonit ja Tuukka Tiensuu kuvauksissa Hollywoodissa.
MoonTV:n mentyä konkurssiin heinäkuussa 2003, Tiensuu siirtyi Rabbit Films -tuotantoyhtiön palvelukseen. Siellä hän loi yhdessä Duudsonit-temppuryhmän kanssa englanninkielisen *The Dudesons* -televisiosarjan, josta tuli vuosina 2006–2015 kaikkien aikojen kansainvälisesti menestynein suomalainen TV-ohjelma. Sarjan ohjasivat Jarno Laasala ja Tuukka Tiensuu. 

Lisäksi vuonna 2010 Tiensuun ja Duudsonien konseptoima *Duudsonit Amerikassa* (Dudesons In America) valmistui yhteistyössä Yhdysvaltojen MusicTV:n kanssa, ja sarja levisi yli 190 maahan. 

Tiensuu on luonut Rabbit Filmsin palveluksessa myös televisiosarjat *Duudsoni-Elämää* (2004) ja *Piilokamerapäälliköt* (2008). Hän oli myös konseptoija, käsikirjoittaja ja segment-ohjaaja *Duudsonit-elokuvassa* (2006)  Elokuva voitti vuoden 2007 Jussi-gaalassa "Yleisön suosikkielokuva" palkinnon. 

Vuosina 2011–2014 Tiensuu oli konseptoijana, käsikirjoittajana ja tuottajana Duudsonit tuli taloon -ohjelmassa. Ohjelma voitti mm. Formaatti-Finlandian, sekä vuonna 2012 parhaan reality-ohjelman palkinnon Kultainen Venla -gaalassa.  Sarjaa on myös myyty kansainvälisesti nimellä Celebrity Home Invasion.

Kill Arman, Arman Ja Viimeinen Ristiretki, sekä Arman Pohjantähden Alla (2008-)
-------------------------------------------------------------------------------

Tuukka Tiensuu kuvaa Arman Alizadia Lo Matangissa, Nepalissa.
Vuonna 2008 Tiensuu loi *Kill Arman* -televisiosarjan yhdessä Arman Alizadin kanssa. Tiensuu on ohjannut sarjan kaksi ensimmäistä tuotantokautta, ja ohjelman englanninkielinen versio on näkynyt yli 130 maassa ympäri maailman. 

Vuonna 2013 Tiensuu loi yhdessä Arman Alizadin kanssa *Arman ja viimeinen ristiretki* TV-konseptin. Alizad juonsi ja toimitti, Tiensuu ohjasi, kuvasi ja leikkasi ohjelmaa. Ohjelmasta tuli kansainvälinen menestys, kun se levitettiin yli 40 maahan. Ristiretkeä on tähän mennessä tehty neljä tuotantokautta, joista viimeisin ilmestyi 2023. 

Ensimmäisen lähetysvuoden jälkeen vuonna 2014 Ristiretki voitti 2 kultaista Venlaa: Parhaan reality-ohjelman ja parhaan esiintyjän palkinnot. Vuoden 2015 gaalassa ohjelma palkittiin jälleen parhaan esiintyjän palkinnolla. 

Vuonna 2014 Alizad ja Tiensuu voittivat "vuoden valopilkku" Venlan dokumentillaan Kamerunin kummilapsista.

Vuonna 2015 Tiensuu konseptoi yhdessä Arman Alizadin kanssa "Arman Pohjantähden Alla" TV-sarjan. Sarja voitti vuonna 2016 parhaan uutis-, ajankohtais- ja asiaohjelman Venla-palkinnon.

Mainokset ja musiikkivideot
---------------------------

Tiensuu on myös ohjannut lukuisia mainoselokuvia sekä musiikkivideoita eri artistelle, mm. Indicalle, Palefacelle ja Petri Nygårdille.

Lähteet
-------

1. ↑
2. ↑  Jani Niipola: *Duudsonit - Härmästä Hollywoodiin*. WSOY / Johnny Kniga, 2014. ISBN 978-951-0-40838-4. Teoksen verkkoversio (viitattu 6.4.2020). fi
3. ↑  Viimeinen ristiretki: Suojamuurin takana *www.apu.fi*.  23.10.2015. Viitattu 6.4.2020.
4. ↑  Duudsonit rymistelevät yli 50 maahan *Yle Uutiset*. Viitattu 6.4.2020.
5. ↑  Jani Niipola: Duudsonien miljoonainvestointi tuottaa tulosta USA:ssa *Tärkeimmät talousuutiset | Kauppalehti*. Viitattu 6.4.2020.
6. ↑   "The Dudesons Movie".
7. ↑  Suomalainen elokuvapalkinto vuodesta 1944 *Jussi-gaala*.  Arkistoitu 25.12.2021. Viitattu 8.4.2020.
8. 1 2  Anna Juvonen: Rabbit Filmsin Duudsonit-formaatti oli lyömätön *M&M*. Viitattu 8.4.2020.
9. ↑  MTV VIIHDE: VIDEO: Duudsonit nieleskelivät kyyneleitä Venla-gaalassa *mtvuutiset.fi*.  16.1.2015. Viitattu 8.4.2020.
10. ↑  Marmai: Duudsonit tuli taloon -formaatti kiinnostaa ulkomailla *M&M*. Viitattu 8.4.2020.
11. ↑  Arman Alizad: Katulapseksi Kambodžaan! *www.iltalehti.fi*. Viitattu 6.4.2020.
12. ↑  Viimeinen ristiretki: Suojamuurin takana *www.apu.fi*.  23.10.2015. Viitattu 8.4.2020.
13. ↑  Arman Alizad paljastaa, miten kasvattaa tyttäriään *Helsingin Sanomat*.  2.10.2014. Viitattu 6.4.2020.
14. ↑  Vuoden valopilkku - Arman Alizadille erikoismaininta Venla-gaalassa *Nelonen.fi*.  Arkistoitu 6.4.2020. Viitattu 6.4.2020. (englanniksi)
15. ↑   "Kultainen Venla 2016 | Kultainen Venla 2016: Syke palkittiin viimein!". sv
16. ↑  Musiikkivideo.fi *www.musiikkivideo.fi*. Viitattu 8.4.2020.

Aiheesta muualla
----------------

* Tuukka Tiensuu Internet Movie Databasessa. (englanniksi)
* Rabbit Filmsin kotisivut.  (Arkistoitu – Internet Archive)
* HS artikkeli - Kill Arman myyty 104 maahan. (Arkistoitu – Internet Archive)
* Duudsonit Amerikassa MusicTV:llä
* Kill Arman Venla-ehdokkaana. (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Puola

 |

 |